EkBass/fiwiki-20250220-pages-articles huggingface dataset:
HMS Geranium (M16)

HMS Geranium (viirinumero M16) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Renfrew'stä W. Simons and Companyltä, missä köli laskettiin 21. syyskuuta. Alus laskettiin vesille 23. huhtikuuta 1940 ja valmistui 24. kesäkuuta.Friedman, Norman s. 339 == Palvelus == Alus luovutettiin 1945 Tanskalle, joka liitti sen laivastoonsa nimellä KDM Thetis. ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
Joachim-Ernst Berendt

Joachim-Ernst Berendt (20. heinäkuuta 1922 Berliini – 4. helmikuuta 2000 Hampuri) oli saksalainen jazzmusiikkiin erikoistunut toimittaja ja tietokirjailija, äänilevytuottaja ja konserttien järjestäjä. ”Jazzin paaviksikin” kutsuttu Berendt kirjoitti 33 musiikkiaiheista kirjaa. Niistä tunnetuin on yleistajuinen jazzmusiikin historiikki The Jazz Book, jonka ensimmäinen painos julkaistiin 1953. Siitä on vuosikymmenten varrella tehty monia päivitettyjä laitoksia ja se on käännetty 18 kielelle, ei kuitenkaan suomeksi. Kirjaa on eri kieliversioina myyty yli puolitoista miljoonaa kappaletta.The Man Who Wrote The Book On Jazz, Jazzhouse.org 2000, julkaistu alun perin The Scotsman -lehdessä 2000, viitattu 28.9.2015. Kirjallisen tuotantonsa loppuvaiheissa Berendt keskittyi musiikin filosofiseen ja henkiseen tarkasteluun kirjoissa Nada Brahma – die Welt ist Klang ja Das dritte Ohr – Vom Hören der Welt. Hän myös tuotti meditaatioon soveltuvia äänitteitä. Berendt oli myös merkittävä levytuottaja, joka oli mukana perustamassa ensimmäistä jazziin erikoistunutta saksalaista levymerkkiä MPS Recordsia ja osallistui yli 250 albumin tuotantoon myös muille levy-yhtiöille, kuten Columbialle ja Atlanticille. Berendt kuului myös Berliner Jazztage -festivaalin ja monien muiden musiikkitapahtumien perustajiin ja aktiiveihin. Joachim-Ernst Berendt kuoli 4. helmikuuta 2000 jouduttuaan edellisenä päivänä auton töytäisemäksi. Hän oli ollut matkalla esittelemään uutuuskirjaansa Es gibt keinen Weg, Nur gehen, joka kertoi hänen kokemuksistaan kävelyn harrastajana.J. E. Berendt – ein Klang, Die Zeit Online 10.2.2000, viitattu 28.9.2015.Joachim-Ernst Berendt 1922-2000, Cosmopolis, huhtikuu 2000, viitattu 28.9.2015. ==Lähteet== Luokka:Saksalaiset tietokirjailijat Luokka:Vuonna 1922 syntyneet Luokka:Vuonna 2000 kuolleet Luokka:Saksalaiset musiikkituottajat Luokka:Jazz Luokka:Liikenneonnettomuudessa kuolleet
Evil Under the Sun

Evil Under the Sun voi tarkoittaa ainakin seuraavia: * Evil Under the Sun, suomalaisen Mannhai-yhtyeen musiikkialbumi vuodelta 2002 * Varjossa auringon alla (Evil Under the Sun), Agatha Christien salapoliisiromaani vuodelta 1941 * Rikos auringon alla (Evil Under the Sun), Guy Hamiltonin ohjaama Agatha Christie -filmatisointi vuodelta 1982 * ”Varjossa auringon alla” (”Poirot: Evil under the Sun”), Hercule Poirot -televisiosarjan jakso vuodelta 2001.
HMS Gladiolus (M34)

HMS Gladiolus (viirinumero M34) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 South Bank-on-Tees'stä Smiths Dock Companyltä, missä köli laskettiin 19. lokakuuta. Alus laskettiin vesille 24. tammikuuta 1940 ja valmistui 6. huhtikuuta.Friedman, Norman s. 339 == Palvelus == Alus upposi 16. lokakuuta 1941 Saksan laivaston sukellusveneen U-558 torpedoimana Pohjois-Atlantilla.Preston, Antony & Raven, Allan s. 7 ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
Give Me a Reason

Give Me a Reason on The Common Linnets -yhtyeen kappale. Se julkaistiin toisena singlenä yhtyeen esikoisalbumilta 11. syyskuuta 2014. ==Listasijoitukset== Lista (2014) Paras sijoitus Alankomaat (Single Top 100) 92 ==Lähteet== Luokka:The Common Linnetsin kappaleet Luokka:Vuoden 2014 kappaleet
Amara (näyttelijä)

Amara (koko nimi Tuwuhadijatitesih Amaranggana; s. 8. heinäkuuta 1975 Jakarta, Indonesia) on indonesialainen näyttelijä, laulaja ja malli.http://showbiz.liputan6.com/read/582521/meski-rindu-bernyanyi-amara- lingua-lebih-pilih-keluarga Amara on ollut naimisissa indonesialaisen laulajan ja urheilijan Frans Moheden kanssa vuodesta 1999.http://www.kapanlagi.com/showbiz/selebriti/10-pasangan-selebriti-ini- bahagia-meski-beda-keyakinan-b74b8c-6.html Heillä on kolme lasta, jotka ovat syntyneet vuosina 2004, 2006 ja 2008.http://www.republika.co.id/berita/senggang/blitz/14/12/08/ng9pew-frans- dan-amara-tak-segan-perkenalkan-muay-thai-ke-anak == Diskografia == *Bila Kuingat (1996) *Jangan Kau Henti (1997) *Bintang (1998) *Takkan Habis Cintaku (1998) *Aku (1999) *Indonesia Raya (2005) *Syukur (2005) *Good Time (2015) ==Filmografia== ===Elokuvat=== * Misi: 1511 (2006) – * Tiger Boy (2015) – Citra-äiti ===Televisiosarjat=== * Rembulan Kece (1999) * Cinta Tak Pernah Salah (2000) * Ketika Cinta Berbunga (2001) * Menjemput Impian (2001) * Mahligai Diatas Pasir (2002) * Kembali Ke Fitri (2002) * Biarkan Hati Bicara (2002) * 8 Tahun Kemudian (2003) * Misteri Bali (2003) * Bukan Impian Semusim (2003) * Cintaku Di Rumah Susun (2004) * Yang Muda Juga Mencinta (2004) * Bawa Aku Terbang (2005) * Matahari & Rembulan (2005) * Hidayah (2005-2008) * Ketika Cinta Berdusta (2005-2007) * Suci (2007-2008) * Bukan Cinta Semusim (2007-2008) * Martabat (2007) * Wajah (2008) * Embun (2009) * Hafizah (2009-2010) * Cinta Melody (2010) * Cintaku Melati (2011) * Istri Istri Suamiku (2011-2013) * Sinetron: Tutur Tinular (2011-2012) * Putih Abu-Abu (2012) * Love in Paris (2012-2013) * Detak Cinta (2014) * Operation Wedding Series (2015) * Sajadah Cinta Maryam (2015) == Lähteet == == Aiheesta muualla == * Profil Amara Lingua päällä Kapanlagi.com Luokka:Indonesialaiset näyttelijät Luokka:Indonesialaiset laulajat Luokka:Indonesialaiset mallit Luokka:Vuonna 1975 syntyneet Luokka:Elävät henkilöt
HMS Godetia (M72)

HMS Godetia (viirinumerot M72 ja K72) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 South Bank-on-Tees'stä Smiths Dock Companyltä, missä köli laskettiin 4. tammikuuta 1940. Alus laskettiin vesille 8. toukokuuta ja valmistui 15. heinäkuuta.Friedman, Norman s. 339 == Palvelus == Alus upposi 6. syyskuuta 1940 kolaroituaan Pohjois-Irlannin rannikolla kolme merimailia Altacarry Headistä rahtialus Marsan kanssa.Preston, Antony & Raven, Allan s. 7 == Päälliköt == Aluksen ainoana päällikkönä oli George Victor Legassick, joka vastaanotti aluksen päällikkyyden 19. toukokuuta 1940.uboat.net – HMS Godetia ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Haminan Ponteva

Haminan Ponteva on haminalainen urheilun yleisseura. Seura perustettiin vuonna 1912 Haminan työväenyhdistyksen alaosastoksi, jollaisena se toimi vuoteen 1937 saakka. Haminan Ponteva on perustamisestaan asti ollut yleisseura ja sen riveissä on urheiltu useissa eri lajeissa. Viimeisten vuosien aikana seuran urheilijat ovat kunnostautuneet erityisesti yleisurheilussa, jossa kansalliselle huipulle ovat nousseet esimerkiksi Sanna Kaaria, Mikko Tyni, Kaisa Tyni, Markus Hämäläinen ja Janette Niemi.Haminan Pontevan 100-vuotista toimintaa tiivistettynä! == Lähteet == == Aiheesta muualla == * Seuran kotisivut Luokka:Haminalaiset urheiluseurat Luokka:Suomalaiset urheilun yleisseurat Luokka:Suomen Työväen Urheiluliiton jäsenseurat Luokka:Vuonna 1912 perustetut urheiluseurat
FS La Bastiase

La Bastiase oli Ranskan laivaston vuonna 1940 valmistunut Flower-luokan korvetti, joka tuhoutui koeajolla. == Valmistus == Alus tilattiin 25. heinäkuuta 1939 South Bank-on-Tees'stä Smiths Dock Companyltä, missä köli laskettiin 18. marraskuuta 1939. Alus laskettiin vesille 8. huhtikuuta 1940 ja valmistui 22. kesäkuuta.Friedman, Norman s. 339 == Palvelus == Alus upposi 22. kesäkuuta 1940 koeajolla osuttuaan Hartlepoolin edustalla miinaan.Preston, Antony & Raven, Allan s. 7 ==Lähteet== * * * === Viitteet === Luokka:Ranskan laivaston Flower-luokan korvetit Luokka:Ranskalaiset toisen maailmansodan sotalaivat
Eeva Nordman

Eeva Mirjami Nordman (o.s. Lyytinen, s. 10. helmikuuta 1931 Viipuri) on suomalainen lääkäri ja professori emerita. == Henkilöhistoria == Nordmanin vanhemmat olivat eversti Arvo Erkki Nordman ja kielenkääntäjä Rakel Maria Daviddson. Hän avioitui 1956 lääketieteen lisensiaatti Lars Erik Otto Nordmanin kanssa. Eeva Nordman tuli ylioppilaaksi Tehtaanpuiston yhteiskoulusta 1949 ja valmistui lääketieteen lisensiaatiksi 1957. Hän toimi 1950-luvun lopussa ja 1960-luvun alussa röntgenapulaislääkärinä. Nordman oli vuodesta 1970 Turun yliopiston onkologian ja sädehoidon professori ja tutki kasvaimia, muun muassa tuumori-immunologiaa.Facta 2001, WSOY 1985, 12. osa, palsta 120 == Teoksia == * Eeva Nordman, Tuula Vainikainen 2015. Eeva Nordman – Stadin tytöstä Turun proffaksi. Tampere: Mediapinta. 182 s. ISBN 978-952-235-947-6 == Lähteet == == Aiheesta muualla == *Elämäkerta, Eeva Nordmanin rahasto Luokka:Suomalaiset lääkärit Luokka:Suomalaiset professorit Luokka:Onkologit Luokka:Turun yliopiston professorit Luokka:Vuonna 1931 syntyneet Luokka:Elävät henkilöt
Julia Ford

Julia Ford (s. 30. maaliskuuta 1990) on yhdysvaltalainen alppihiihtäjä. Alppihiihdon maailmancupissa Ford kilpaili ensimmäisen kerran Aspenin pujottelussa marraskuussa 2009. Ensimmäiset maailmancupin pisteensä hän saavutti Bad Kleinkirchheimin syöksylaskussa tammikuussa 2012 sijoituttuaan 22:nneksi. Hän on sijoittunut parhaimmillaan 21:nneksi Lake Louisen syöksylaskussa joulukuussa 2013. Sotšin olympialaisissa 2014 Ford sijoittui pujottelussa 24:nneksi. == Lähteet == == Aiheesta muualla == *Julia Fordin kotisivut Luokka:Yhdysvaltalaiset alppihiihtäjät Luokka:Elävät henkilöt Luokka:Vuonna 1990 syntyneet
Jeffrey Frisch

Jeffrey Frisch (s. 1. kesäkuuta 1984 Brixen, Italia) on kanadalainen alppihiihtäjä, joka edustaa Club de Ski Mont-Tremblantia. Alppihiihdon maailmancupissa Frisch kilpaili ensimmäisen kerran Beaver Creekin syöksylaskussa joulukuussa 2006 sijoittuen 52:nneksi. Ensimmäiset maailmancupin pisteensä hän saavutti Hinterstoderin supersuurpujottelussa joulukuussa 2006 sijoituttuaan 29:nneksi. Parhaimmillaan hän on sijoittunut 12:nneksi Kvitfjellin syöksylaskussa maaliskuussa 2007. == Lähteet == Luokka:Kanadalaiset alppihiihtäjät Luokka:Elävät henkilöt Luokka:Vuonna 1984 syntyneet
Michał Jasiczek

pienoiskuva|Michał Jasiczek Michał Jasiczek (s. 13. maaliskuuta 1994) on puolalainen alppihiihtäjä, joka edustaa SNA Ski Team Zakopanea. Alppihiihdon maailmancupissa Jasiczek kilpaili ensimmäisen kerran Madonna di Campiglion pujottelussa joulukuussa 2012. Hän ei ole vielä päässyt maailmancupin pisteille. Schladmingin MM-kilpailuissa 2013 Jasiczek keskeytti pujottelussa. Sotšin olympialaisissa 2014 hän sijoittui pujottelussa 23:nneksi. == Lähteet == Luokka:Puolalaiset alppihiihtäjät Luokka:Elävät henkilöt Luokka:Vuonna 1994 syntyneet
Michaela Wenig

Michaela Wenig (s. 14. kesäkuuta 1992) on saksalainen alppihiihtäjä, joka edustaa SC Lenggriesia. Szczyrkin Euroopan nuorten talviolympiafestivaaleilla 2009 Wenig saavutti pujottelussa pronssia. Åren MM-kilpailuissa 2019 hän sijoittui syöksylaskussa 12:nneksi. Alppihiihdon maailmancupissa Wenig kilpaili ensimmäisen kerran Lake Louisen syöksylaskussa marraskuussa 2012 sijoituttuaan 47:nneksi. Ensimmäiset maailmancupin pisteensä hän saavutti Beaver Creekin syöksylaskussa marraskuussa 2013 oltuaan 29:s. Kymmenen parhaan joukkoon hän sijoittui ensimmäisen kerran oltuaan viides Val Gardenan syöksylaskussa joulukuussa 2018. == Lähteet == Luokka:Saksalaiset alppihiihtäjät Luokka:Elävät henkilöt Luokka:Vuonna 1992 syntyneet
Nadja Vogel

Nadja Vogel (s. 7. elokuuta 1990) on sveitsiläinen alppihiihtäjä, joka edustaa Ski Escholzmattia. Alppihiihdon maailmancupissa Vogel kilpaili ensimmäisen kerran Levin pujottelussa marraskuussa 2009. Ensimmäiset maailmancupin pisteensä hän saavutti Levin pujottelussa marraskuussa 2014 sijoituttuaan 23:nneksi. Se on toistaiseksi hänen paras sijoituksensa maailmancupissa. == Lähteet == == Aiheesta muualla == *Nadja Vogelin kotisivut Luokka:Sveitsiläiset alppihiihtäjät Luokka:Elävät henkilöt Luokka:Vuonna 1990 syntyneet
Karl Nordström

Karl Fredrik Nordström (1855–1923) oli ruotsalainen taidemaalari. Hän oli 1890-luvun ruotsalaisen tunnelmamaalauksen merkittävä edustaja. Kolorismin sävy muuttui myöhemmin idyllisemmäksi. Hän oli myös erinomainen piirtäjä.Facta 2001, WSOY 1985, 12. osa, palsta 121 Image:Karl Nordström - My Wife.JPG|Vaimoni (1885) image:Karl Nordström, Sunset, oil on canvas, appr. 1899.jpg|Auringonlasku (1899) Image:Karl Nordström - Skäret (The Skerry), 1909.jpg|Luoto (1909) == Lähteet == == Aiheesta muualla == Luokka:Ruotsalaiset taidemaalarit Luokka:Vuonna 1855 syntyneet Luokka:Vuonna 1923 kuolleet
We Don’t Make the Wind Blow

We Don’t Make the Wind Blow on The Common Linnets -yhtyeen single albumilta II. Se julkaistiin digitaalisena latauksena 1. toukokuuta 2015. Alankomaiden Fox-kanava käytti kappaletta Wayward Pines -televisiosarjan tunnusmusiikkina. ==Listasijoitukset== Lista (2015) Paras sijoitus Alankomaat (Single Top 100) 74 Belgia (Ultratop 50 Flanderi) 6 ==Lähteet== Luokka:The Common Linnetsin kappaleet Luokka:Vuoden 2015 kappaleet
Stamford (Lincolnshire)

Stamford on noin asukkaan kaupunki ja kunta (civil parish) Lincolnshiren kreivikunnassa, itäisessä Englannissa. Se sijaitsee South Kestevenin hallintopiirin eteläosassa, Peterboroughin kaupungista luoteeseen. == Historia == Stamfordin kirjoitettu historia ulottuu yli 1000 vuoden päähän. Ensimmäisen kerran se tuli tunnetuksi 800- ja 900-luvuilla, jolloin siitä tuli yksi viikinkien viidestä tärkeästä kaupungista Englannissa. Muut tärkeät Danelaw- kaupungit olivat Leicester, Nottingham, Derby ja Lincoln. Stamfordista tuli normannivallan aikana tärkeä kauppakaupunki, minkä talous perustui villalle sekä kuitukankaalle, jota kutsuttiin nimellä haberget. Kaupungilla oli kauppaan hyvä maantieteellinen asema, koska se sijaitsi Great North Roadin varrella, joka oli aikansa tärkein tie Lontoosta Edinburghiin. Lisäksi kaupungista oli yhteys Pohjanmereen Wellandjokea pitkin. 1200-luvulla kaupunki oli Englannin kymmenen suurimman kaupungin joukossa. Stamfordissa oli tuolloin linnan lisäksi 14 kirkkoa sekä useita erilaisia luostarilaitoksia. Kaupungin keskiaikaisista rakennuksista ovat useat säilyneet nykyaikaan saakka. 1500-luvulla kuningatar Elisabet I:n valtiosihteeri, stamfordilainen William Cecil, rakennutti aivan kaupungin rajan ulkopuolelle kartanonsa Burghley Housen.Historia == Aiheesta muualla == == Lähteet == Luokka:Asutut paikat Lincolnshiressä Luokka:Englannin kaupungit Luokka:Englannin kunnat
Ludvig Nordström

Ludvig Nordström (25. helmikuuta 1882 – 15. huhtikuuta 1942) oli ruotsalainen kirjailija ja toimittaja, jonka tyyli on realismia. Hän kuvaa synnyinseutuaan Norlantia. Osalle tuotannosta on leimallista mystissävyinen "totalismi",Nordström, Ludvig. Facta 2001, WSOY 1985, 12. osa, palsta 123 joka on yhdistelmä vapaamielistä kristinuskoa, kehitysoppia ja uskoa tekniikan hyödyllisyyteen. Hän käytti nimitystä vuodesta 1916, mutta lienee omaksunut sen vuonna 1910 ranskalaiselta kirjailijalta Paul Adamilta.Sverker Sörlin, Ludvig A Nordström, Svenskt biografiskt lexikon, viitattu 15.7.2021 Nordström teki keväällä 1938 Ruotsin yleisradion toimeksiannosta seitsemän viikkoa kestäneen automatkan tutustuakseen Ruotsin maaseudun asunto- ja väestöoloihin. Kerätyn aineiston pohjalta syntyi radioesitelmiä, ja Nordström julkaisi havaintonsa myös 435-sivuisena kuvitettuna kirjana nimellä Lort-Sverige (Lanta-Ruotsi).Yrjö Similä: Räikeä kuvaus Ruotsin maalaisseutujen asunto- ja väestöoloista. "Lort-Sverige" kirjailija Ludvig Nordströmin tutkimana, Helsingin Sanomat, 8.1.1939, nro 6, s. 14, Kansalliskirjaston digitaaliset aineistot Nordströmin puoliso oli kirjailija Marika Stiernstedt. Nordströmin tuotantoa tekee tunnetuksi Ludvig Nordström sällskapet, ja hänen muistokseen on perustettu Ludvig Nordström -palkinto. Härnösandin Östanbäckenin kaupunginosassa on Ludvig Nordströms gata. == Suomennetut teokset== * Lloyd- George, suomennos alkuteoksen toisesta painoksesta, Gummerus, 1918. * Tuomas Lack, suom. Yrjö Gustafson, Kansanvalta, 1928. * Päivä elämää: hieman arkipäivän demokratiaa (En dag av mitt liv), suom. Ilmari Heikinheimo. Tammi, 1943. == Lähteet == Luokka:Ruotsalaiset kirjailijat Luokka:Ruotsalaiset toimittajat Luokka:Vuonna 1882 syntyneet Luokka:Vuonna 1942 kuolleet
Brady Vail

Brady Vail (s. 11. maaliskuuta 1994) on yhdysvaltalainen jääkiekkoilija, joka pelaa AHL-joukkue Toronto Marliesissa. == Pelaajaura == Vail pelasi junioriuransa aikana Ontario Hockey Leaguessa Windsor Spitfiresissä, josta hänet varattiin neljännellä kierroksella 94. pelaajana Montreal Canadiensiin vuoden 2012 varaustilaisuuteen. Junioriuransa lopussa Vail teki try out -sopimuksen Montrealin farmijoukkue Hamilton Bulldogsin kanssa 31. maaliskuuta 2014. Myöhemmin sopimuksen loppuessa Canadiens jätti tekemättä sopimusta Vailin kanssa ja hän siirtyi vapaaksi agentiksi. 28. syyskuuta 2014 Toronto Marlies ilmoitti tehneensä Vailin kanssa sopimuksen. == Tilastot == 2010–2011 Windsor Spitfires OHL 61 3 7 10 27 16 4 0 4 0 2011–2012 Windsor Spitfires OHL 68 22 30 52 55 4 0 0 0 4 2012–2013 Windsor Spitfires OHL 68 20 35 55 47 – – – – – Hamilton Bulldogs AHL 12 1 3 4 4 – – – – – 2013–2014 Windsor Spitfires OHL 67 32 51 83 39 4 1 1 2 6 Hamilton Bulldogs AHL 5 0 0 0 2 – – – – – 2014–2015 Toronto Marlies AHL 6 0 0 0 2 – – – – – Orlando Solar Bears ECHL 64 15 14 29 33 5 4 0 4 2 3 kautta yhteensä AHL 23 1 3 4 8 – – – – – == Lähteet == * * * === Viitteet === Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset jääkiekkoilijat Luokka:Montreal Canadiensin varaamat pelaajat
The Swingle Singers

The Swingle Singers (nykyisin The Swingles) on alun perin ranskalainen, nykyisin Lontoossa toimiva lauluyhtye, joka tuli tunnetuksi jazztyylisistä vokaalisovituksista Bachin ja muiden klassisten säveltäjien melodioista. Vuoteen 2011 saakka The Swingle Singers koostui kahdeksasta laulajasta: kahdesta sopraanosta, kahdesta altosta, kahdesta tenorista ja kahdesta bassosta. Yhtyeen soitinsäestys koostui yleensä vain kontrabassosta ja rumpusetistä. Nykyinen kokoonpano esiintyy tavallisimmin säestyksettä eli a cappella. Pariisissa vuonna 1962 perustetun kahdeksanjäsenisen yhtyeen alkuperäisiä laulajia olivat yhtyeen johtaja, yhdysvaltalainen Ward Swingle sekä ranskalaiset Anne Germain, Jeanette Baucomont, Jean Cussac ja Christiane Legrand. Vuonna 1973 alkuperäinen kokoonpano hajosi ja Ward Swingle siirtyi Lontooseen, jossa hän kokosi uuden kokoonpanon nimellä Swingle II. Yhtye on esiintynyt myös nimellä The New Swingle Singers. Nykyisin se käyttää nimeä The Swingles. ==Historiaa== Yhtyeelle nimen antanut Ward Swingle kuului Mimi Perrinin johtamaan lauluyhtyeeseen Les Double Six, joka muun muassa lauloi taustoja Charles Aznavourille ja Edith Piafille. Christiane Legrand, säveltäjä Michel Legrandin sisar, toimi The Swingle Singersin ykkössopraanona vuoteen 1972. Yhtye äänitti ensimmäisen albuminsa Jazz Sébastien Bach kertomansa mukaan lahjaksi ystäville ja sukulaisille. Monet radioasemat kuitenkin alkoivat soittaa sen kappaleita, mistä alkoi viiteen Grammy-palkintoon johtanut levytysura. The Swingle Singers levytti muun muassa Modern Jazz Quartetin kanssa, ja Luciano Berio sävelsi yhtyettä ajatellen sinfonian kahdeksalle ihmisäänelle ja orkesterille. Lontoossa perustettu kakkoskokoonpano on laulanut muun muassa ranskalaisen poptähti Étienne Dahon ja brittiyhtye The Style Councilin levyillä. Yhtyeen jäsenet kuratoivat London A Cappella Festival -tapahtumaa. Syyskuussa 2015 yhtyeen kokoonpano oli seuraava:About, The Swingles -verkkosivusto. Viitattu 29.9.2015. *Joanna Goldsmith-Eteson (sopraano, Britannia) *Sara Brimer (sopraano, USA) *Clare Wheeler (altto, Britannia) *Oliver Griffiths (tenori, Britannia) *Christopher Jay (tenori, Britannia) *Kevin Fox (baritoni, Kanada) *Edward Randell (basso, Britannia) ==Lähteet== ==Aiheesta muualla== *Yhtyeen diskografia Singers- sivustolla Luokka:Ranskalaiset jazzyhtyeet Luokka:Brittiläiset jazzyhtyeet Luokka:Lauluyhtyeet
Aurajoen vesistö

Aurajoen vesistö (vesistöaluetunnus 28) on Suomen päävesistöalue, jonka laskujoki Aurajoki laskee Saaristomereen. Vesistöalueen pinta-ala on 874,08 neliökilometriä. Alueen järvisyys on 0,25 %. Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Aurajoen alaosan alue (28.001) :* Paattistenjoen valuma-alue (28.004) :* Savijoen valuma-alue (28.009) :* Järvijoen valuma-alue (28.005) :* Lahnaojan valuma-alue (28.006) :* Aurajoen keskiosan alue (28.002) ::* Kaulajoen valuma-alue (28.008) ::* Pöylijoen valuma-alue (28.007) ::* Aurajoen yläosan valuma-alue (28.003) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Aurajoen vesistö, vesi.fi *
Paimionjoen vesistö

Paimionjoen vesistö (vesistöaluetunnus 27) on Suomen päävesistöalue, jonka laskujoki Paimionjoki laskee Saaristomereen Paimionlahdella. Vesistöalueen pinta-ala on 1 088 neliökilometriä. Alueen järvisyys on 1,58 %. Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Paimionjoen alaosan alue (27.01) :* Tarvasjoen valuma-alue (27.05) :* Paimionjoen keskiosan alue (27.02) ::* Paimionjoen yläosan alue (27.03) :::* Jaatilanjoen valuma-alue (27.06) :::* Painion valuma-alue (27.04) == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Paimionjoen vesistö, vesi.fi *
Bulacan

Bulacan on yksi Filippiinien 81 provinssista. Se sijaitsee Keski-Luzonin alueella. Vuonna 2010 siellä oli lähes kolme miljoonaa asukasta. Provinssiin kuuluu 21 kuntaa, 3 kaupunkia ja 569 barangayta. Provinssin pääkaupunki Malolos sijaitsee sen lounaisosassa. ==Lähteet== == Aiheesta muualla == Luokka:Filippiinien provinssit
Cavite

Cavite on yksi Filippiinien 81 provinssista. Se sijaitsee Calabarzonin alueella. Vuonna 2010 siellä oli yli kolme miljoonaa asukasta. Cavitessa on kuusi kaupunkia, 19 kuntaa ja 829 barangayta. Virallinen pääkaupunki on Imus, mutta provinssin hallintovirastot sijaitsevat Trece Martirezissa. ==Lähteet== == Aiheesta muualla == Luokka:Filippiinien provinssit
Hypergamia

Hypergamia on käsite biologiassa ja yhteiskuntatieteissä. Yhteiskuntatieteissä hypergamia tarkoittaa "ylöspäin naimista", toisin sanoen omaa asemaansa korkeamman puolison löytämistä. Naiset ovat miehiä valikoivampia kumppaninsa valinnassa (Feingold, 1992; Hatfield & Sprecher, 1995; Hill & Hurtado, 1996; Kenrick et al., 1990). Biologiassa ja evoluutiopsykologiassa hypergamia tarkoittaa lisääntymiskäyttäytymistä (seksuaalikäyttäytymistä), jossa naiset (yleensä) tai miehet (joskus) etsivät kumppaneita, jotka ovat objektiivisesti katsoen parempikuntoisia kuin he itse. Naaraiden hypergaminen käyttäytyminen johtuu yksinkertaisesti siitä, että anisogamiasta johtuen naaraiden kyky tuottaa jälkeläisiä on paljon rajoitetumpi kuin urosten, joten paras strategia geenien siirtämiseksi eteenpäin on valita mahdollisimman laadukas kumppani. Gilles Saint-Paul (2008) väitti matemaattisten mallien perusteella, että naisten hypergamia ihmisrodussa johtuu siitä, että naisilla on enemmän menetettävää yksiavioisesta seksuaalisesta käyttäytymisestä (kun otetaan huomioon heidän alhaisempi lisääntymisnopeutensa ja rajalliset hedelmällisyyskaudet), minkä avioliitto voi kompensoida. Avioliitto heikentää naisen jälkeläisten geneettistä kokonaislaatua sikäli kuin se sulkee pois mahdollisuuden hedelmöitymiseen miehen kanssa, joka on vielä laadukkaampi kuin naisen kumppani, vaikka se ei lisäisikään kyseisen vanhemman panosta lapsen kasvatukseen. Tämä vaje voidaan kuitenkin korvata geneettisesti alempiarvoisen aviomiehen vanhempien panoksella lasten kasvatuksessa.Saint-Paul, G. (2008). Genes, Legitimacy and Hypergamy: Another look at the economics of marriage. Econstor, IZA Discussion Papers, No. 4456. Yhtenä hypergamian muotona on pidetty pariutumista vanhemman kumppanin kanssa. Suomessa miesten ensimmäisen avioliiton keskimääräinen solmimisikä on hieman naisia suurempi (n. 2,1 vuotta). == Viitteet == Luokka:Lisääntyminen Luokka:Avioliitto
Rimpivesiherne

Rimpivesiherne (Utricularia intermedia) on vesiherneiden sukuun kuuluva monivuotinen vesikasvi ja lihansyöjäkasvi. == Ulkonäkö ja koko == Rimpivesiherne kasvaa 10–30 cm:n korkuiseksi. Sillä on kahdenlaisia lehtiä. Vihreät lehdet ovat liuskaisia, ja niiden lisäksi kasvilla on lehtivihreättömiä lehtiä joissa on pyyntirakkuloita. Se kukkii kirkkaankeltaisin kukin heinä-elokuussa. == Elinympäristö ja levinneisyys == Rimpivesiherne kasvaa suolammissa ja allikoissa ja on yleinen lähes koko Suomessa. Sitä tavataan Keski- ja Pohjois-Euroopassa ja paikoin samoilla leveysasteilla Aasiassa ja Pohjois-Amerikassa. == Lähteet == == Aiheesta muualla == * ITIS: Utricularia intermedia * United States Department of Agriculture (USDA): Utricularia intermedia * Flora of China: Utricularia intermedia Luokka:Vesiherneet
Citarum

Citarum on Jaavan saarella, Indonesian Länsi-Jaavan provinssin alueella virtaava joki. Joen alkulähde on Jaavan keskiosien vuoristossa ja se laskee Jaavanmereen pääkaupunki Jakartan koillispuolella. Citarum on Jaavan kolmanneksi pisin joki, mutta tunnetummaksi joen on tehnyt se että Citarum on yksi maailman saastuneimmista joista. Näkyvin merkki joen saastuneisuudesta on pinnalla kelluva jäte. Joen varrella asuu viisi miljoonaa ihmistä, mutta noin 30 miljoonaa ihmistä käyttää Citarumjoen vettä juomavetenä, pesuvetenä ja maatalousvetenä. Joen varrella on yli 200 tekstiilitehdasta, jotka ovat laskeneet Citarumjokeen muun muassa lyijyä, elohopeaa ja arseenia. Citarumjoen vettä käytetään riisipeltojen kasteluun ja joen varrella olevien peltojen sato muodostaa noin viisi prosenttia koko maan riisisadosta. ==Lähteet== Luokka:Indonesian joet
Veli Virkkunen

Veli Juhani Virkkunen (23. lokakuuta 1913 Turku – 23. elokuuta 2001) oli suomalainen filosofian maisteri, toimittaja, sotakirjailija ja tiedotuspäällikkö. Virkkusen vanhemmat olivat hovioikeuden asessori, laamanni Veli Kustavi Snellman (1874–1940) ja Inkeri Elina Koskinen (1888–1928). Veli Virkkunen toimi muun muassa Yleisradion tiedotuspäällikkönä. Veli Virkkunen oli naimisissa 1939–1949 muotitaiteilija, laulajatar Maire Virkkunen-Harkin kanssaKuolleita suomalaisia. Mitä Missä Milloin 1994 s. 148. Otava 1993 ISBN 951-1-12765-9 ja toisen kerran Margaret Ann Bensonin (1921–2009). Yleisradion kirjallisuustoimittaja Juha Virkkunen oli Veli Virkkusen poika hänen ensimmäisestä avioliitostaan.Find-A-Grave : Veli Juhani VirkkunenHelsingin kaupunginkirjaston kysymyspalvelu : Koska on kuollut ja mihin haudattu Maire Virkkunen Harki ? == Teoksia == * Menestyvä myyjä ; kuv. Erkki Tuomi. Sininen kirja, Helsinki 1946 * Televisio elinkeinoelämän palveluksessa. Ilmon julkaisusarjaa 1. Helsinki 1956 * Hotelli- ja ravintolaenglantia. Hotelli- ja ravintolakoulun julkaisuja 3. Otava 1962 * Stalinin urut : Amerikan sota-apu Neuvostoliitolle - The guns of Stalin : super power made in USA. Alea-kirja, Helsinki 1983 * Vuoksen voittajat. WSOY 1985, ilmestynyt englanniksi nimellä Finland's victory at the Vuoksi River where the Finnish army stopped the Russians cold : a memoir. MBV Press, Helsinki 2006 * Vanhat sotilaat eivät kuole koskaan : sotamies Jaakko Solan muistoalbumi talvisodasta tähän päivään. WSOY 1989 * Leningradin portilla : Aarne Blickin, Adolf Ehrnroothin ja Maksim Litvinovin aikaan. WSOY 1991 * Vapauden testamentti : Savon prikaatin sotilaita von Döbelnistä Adolf Ehrnroothiin. WSOY 1999 == Palkinnot == * P. E. Svinhufvudin muistosäätiön kirjallisuuspalkinto 1981 == Lähteet == == Aiheesta muualla == * Ylen Elävä arkisto : Vuoropuhelua yli sukupolvien välisen kuilun: Ylen entinen tiedotuspäällikkö Veli Virkkunen keskustelee radikaalipoikansa Juha Virkkusen kanssa vuonna 1964 Luokka:Suomalaiset toimittajat Luokka:Suomalaiset sotakirjailijat Luokka:Vuonna 1913 syntyneet Luokka:Vuonna 2001 kuolleet
Fiat Ulysse

Fiat Ulysse viittaa seuraaviin Fiat-malleihin: * Fiat Ulysse, vuosina 1994–2010 valmistettu tila-auto * Fiat Ulysse, vuodesta 2022 lähtien valmistettu Fiat Scudon henkilönkuljetusversio.
Shanit

Shanit ovat pääosin Myanmarin Shanin osavaltiossa asustava kansa. Myanmarissa asuu noin 3,9 miljoonaa shania eli yhdeksän prosenttia väestöstä. He ovat maan toiseksi suurin etninen ryhmä. Miehet ja naimisissa olevat naiset pitävät turbaania. Shanit ovat theravada-buddhalaisia. Shan.JPG Shan_woman_portrait.jpg Shan man in gaung baung.jpg ==Lähteet== ==Aiheesta muualla== Luokka:Myanmarin etniset ryhmät
Oheistuote

Oheistuote on jonkin tuotteen, tapahtuman tai palvelun ohessa myytävä, siihen ja sen maailmaan liittyvä tuote.Kielitoimiston sanakirja, haettu 29.9.2015. Oheistuotteet voivat ulottua Happy Mealin kaltaisen tuotteen kylkiäisenä saatavasta lelusta elokuvien tai tietokonepelien hahmojen mukaan valmistettuihin kalliisiin keräilynukkeihin. Oheistuotteiden valmistajat ovat yleensä muita kuin päätuotteesta vastaava yritys, ja he maksavat päätuotteen oikeudenomistajalle lisenssimaksua saamastaan valmistuslisenssistä eli oikeudesta käyttää oheistuotteessa päätuotteesta muistuttavia hahmoja, kuvia, värejä, logoja yms. Oheistuotteiden tarkoitus on paitsi lisätä tuottoja lyhyellä aikavälillä, myös pitkällä aikavälillä syventää varsinaisen tuotteen käyttäjien suhdetta siihen sekä lisätä ja ylläpitää kiinnostusta tuotetta markkinoivan yrityksen myöhempiä samanaiheisia tuotelanseerauksia silmällä pitäen. Tyypillisiä oheistuotteita ovat musiikkiartistien uskollisille ihailijoille suunnatut fanituotteet, kuten bändipaidat ja muut artistin tunnuksilla varustetut asusteet. Kun musiikkiesiintyjien ansainta on siirtynyt yhä enemmän levymyynnistä kiertueisiin, esiintymisten yhteydessä myytävillä oheistuotteilla voi olla suurikin merkitys artistin tulonmuodostukselle.Concert Tours Are Where the Real Money Is, ABC News, päiväyksetön, viitattu 29.9.2015.How Does Tour Merchandising Work? About.com, viitattu 29.9.2015. Yksi ensimmäisistä laajaa oheistuotevalikoimaa käyttäneistä artisteista oli yhdysvaltalainen 1970-luvun teinitähti David Cassidy, jonka kuvaa käytettiin julisteista erilaisiin koulutarvikkeisiin ja muihin nuorten tyttöjen käyttämiin tavaroihin.Biography, David Cassidyn verkkosivusto. Viitattu 27.9.2015. Elokuvateollisuus on toinen suuri oheistuotteiden käyttäjä. Etenkin lapsille suunnattujen animaatio- ja muiden suosikkielokuvien hahmoja ja maailmaa pyritään tuomaan esiin yhteistyösopimuksilla esimerkiksi pikaruokaketjujen, aamiaismuromerkkien tai vaate- ja leikkikaluvalmistajien kanssa.Litwak, Mark: Movie Merchandising, Entertainment Law Resources by Mark Litwak, viitattu 29.9.2015. Elokuvien tuotantoyhtiöt harvoin hoitavat oheistuotetoimintaa itse, vaan lisensioivat hahmojen käyttöoikeudet ulkopuolisille yrityksille, jotka usein myös kantavat oheistuotteiden myynnistä koituvat riskit. Oheistuotelisensioinnista elokuvayhtiöt saavat usein huomattavia lisätuloja. Esimerkiksi vuonna 1989 ensi-iltansa saanut Batman-elokuva tuotti lipputuloina 250 miljoonaa dollaria ja lisäksi 50 miljoonaa dollaria oheistuotteiden lisenssimaksuina. Sittemmin oheistuotetoiminnan osuus elokuvayhtiöiden tuotoista on vain kasvanut.The Merchandising Process, Film Reference -sivusto, viitattu 29.9.2015. Vuonna 2001 arvioitiin Harry Potter -kirjojen ja -elokuvien oheistuotemyynnin tuovan Time Warner -yhtiölle vuosittain 2,2 miljardia dollaria.Harry Potter -oheistuotteista kultakaivos, Markkinointi & Mainonta 13.11.2001, viitattu 29.9.2015. ==Katso myös== *Spin-off *Tuotesijoittelu *Matkamuisto ==Lähteet== == Aiheesta muualla == Luokka:Markkinointi Luokka:Elokuvaan liittyvät käsitteet
Nigerin presidentti

Nigerin presidentti on Nigerin valtionpäämies. Niger on semipresidentiaalinen maa, joten siellä toimeenpanovalta on jaettu parlamentista riippumattoman presidentin ja pääministerin johtaman parlamentaarisen hallituksen kesken. Presidentin kauden pituus on viisi vuotta. *
Alice Sabatini

Alice Sabatini (s. 12. lokakuuta 1996 Montalto di Castro) on italialainen malli ja koripalloilija, jonka nykyinen seura on Santa Marinella Basket. Hän voitti Miss Italia -kilpailun vuonna 2015.Miss Italia, vince Alice SabatiniMiss Italia 2015 == Lähteet == ==Aiheesta muualla== * Miss Italia kotisivut Luokka:Italialaiset mallit Luokka:Missit Luokka:Vuonna 1996 syntyneet Luokka:Elävät henkilöt Luokka:Italialaiset koripalloilijat
Uutisraportti

Uutisraportti on suomalainen podcast, jonka tuottaa Helsingin Sanomat. Ohjelmassa esiintyvät vakiintuneesti Helsingin Sanomien toimittajat Tuomas Peltomäki, Marko Junkkari, Anna-Sofia Berner ja Salla Vuorikoski. Uusi jakso ilmestyy pieniä poikkeuksia lukuun ottamatta joka torstai. Ohjelmaa voi kuunnella podcast-sovelluksilla, Suplassa ja Helsingin Sanomien verkkopalvelussa. HS:n verkkopalvelussa ja ohjelman Facebook-sivulla voi seurata ohjelman äänitystä videon välityksellä. Videotallenteet julkaistaan myös Youtubessa. Uutisraportti-podcast aloitti elokuussa 2016. Sen ensimmäiseen kokoonpanoon kuului Peltomäen ja Junkkarin lisäksi Anna-Sofia Berner. Uurtisraportti aloitti 2014 aluksi HS:n verkkosivuilla olleena videomuotoisena satiiriohjelmana ja myöhemmin televisiossa Nelosella. Muita aiempia ohjelman kokoonpanoon kuuluneita ovat toimittajat Maria Manner, Anni Keski-Heikkilä Alma Onali. Ohjelman kussakin jaksossa käsitellään noin kolme uutisaihetta kuluneen viikon varrelta. Jakson lopuksi kukin esiintyjä jakaa keskustelunaiheen viikonlopuksi. Ohjelman oman kuvauksen mukaan sen on tarkoitus kuulostaa siltä, miten toimittajat puhuvat uutisista töiden jälkeen drinksuilla. ==Lähteet== Luokka:Podcasting Luokka:Helsingin Sanomat
Jorma U. Nieminen

Jorma Uolevi Nieminen (25. tammikuuta 1942 Salo – 26. syyskuuta 2015 Salo)Lehti; salon Seudun Sanomat 4. lokakuuta 2015 sivu 4http://www.sss.fi/2015/09/matkapuhelinalan-uranuurtaja-jorma-nieminen-on- kuollut/ oli suomalainen yritysjohtaja, joka aloitti uransa Salorassa 1960-luvun alussa. Nieminen oli perustamassa Mobiraa ja toimi sen toimitusjohtajana vuoteen 1987 saakka. Sen jälkeen Nieminen oli perustamassa Benefonia ja oli sen toimitusjohtaja vuoteen 2013 asti. Koulutukseltaan hän oli diplomi-insinööri (radiotekniikka), Teknillinen korkeakoulu 1967. Vuonna 2012 Niemiselle myönnettiin Tekniikan kunniatohtorin arvo. Vuonna 1971 Nieminen nimitettiin Saloran radiopuhelinyksikön tuotekehityspäälliköksi. Radiopuhelinyksikkö oli pieni osa televisioyrityksen kokonaisuutta, ja sen lakkauttamistakin esitettiin. Syksyllä 1973 Nieminen sai yksikön johtajan aseman, ja sen kannattavuus parani. Vuonna 1975 Salora ja Nokia tekivät toimialajärjestelyn: Nokian radiopuhelintehdas Oulussa otti vastuulleen tukiasemien rakentamisen ja Saloran radiopuhelinyksikkö vastasi radiopuhelimista. Tämä johti vuonna 1979 Saloran ja Nokian yhteisyrityksen Mobira Oy:n perustamiseen. Mobira nousi matkapuhelimien markkinajohtajaksi maailmassa 1986–87. Tällöin emo-Nokian johto alkoi sekaantua konsernin nyt arvokkaimman osan operatiiviseen toimintaan. Nieminen kumppaneineen irrottautui yrityksestä ja perusti 1988 Benefon Oy:n, jonka toimitusjohtaja hän oli 15 vuotta. Benefonin kausi osui matkaviestinnän murrokseen, jossa Nmt- markkinat muuttuivat Gsm-massamarkkinoiksi. Uuteen markkinatilanteeseen Benefon osoittautui voimavaroiltaan liian pieneksi ja sen markkinaosuus jäi vähäiseksi. Nieminen on saanut IEEE:n Life Fellow -tunnustuksen. Jorma "Jori" Nieminen oli aktiivi radioamatööri tunnuksella OH1QP. Maaliskuussa 2018 paljastettiin Pekka Longan suunnittelema Jorma Niemisen muistomerkki IoT Campuksella Salon Meriniityssä. == Lähteet == ==Aiheesta muualla== Luokka:Vuonna 1942 syntyneet Luokka:Vuonna 2015 kuolleet Luokka:IEEE:n ansioituneet jäsenet
Seinäjoen Hiihtoseura

Seinäjoen Hiihtoseura on seinäjokinen hiihtourheilun erikoisseura. Seura on perustettu vuonna 1980 ja sen riveissä on mahdollistaa harrastaa alppihiihtoa, lumilautailua, ampumahiihtoa, maastohiihtoa, mäkihyppyä ja kuntoliikuntaa. Seinäjoen Hiihtoseuran maastohiihtojaostolle on myönnetty Sinettiseuran arvo tunnustuksena hyvästä työstä nuorten parissa.Seura etusivu == Lähteet == == Aiheesta muualla == * Seuran kotisivut Luokka:Seinäjokelaiset urheiluseurat Luokka:Suomalaiset hiihtoseurat Luokka:Vuonna 1980 perustetut urheiluseurat
Nils Mani

Nils Mani (s. 23. toukokuuta 1992) on sveitsiläinen alppihiihtäjä, joka edustaa Skiclub Schwendeniä. Nuorten MM-kilpailuissa Roccarasossa 2012 Mani saavutti hopeaa supersuurpujottelussa ja pronssia syöksylaskussa. Vuotta myöhemmin La Massif’ssa hän voitti kultaa syöksylaskussa ja hopeaa supersuurpujottelussa. Alppihiihdon maailmancupissa Mani kilpaili ensimmäisen kerran Val Gardenan syöksylaskussa joulukuussa 2012 sijoittuen 40:nneksi. Ensimmäiset maailmancupin pisteensä hän saavutti Bormion syöksylaskussa joulukuussa 2012 sijoituttuaan 27:nneksi. Parhaimmillaan hän on ollut viides Wengenin alppiyhdistetyssä tammikuussa 2017. == Lähteet == == Aiheesta muualla == *Nils Manin kotisivut Luokka:Sveitsiläiset alppihiihtäjät Luokka:Elävät henkilöt Luokka:Vuonna 1992 syntyneet
Rahel Kopp

Rahel Kopp (s. 18. maaliskuuta 1994) on sveitsiläinen alppihiihtäjä, joka edustaa Skiclub Flumserbergiä. Nuorten MM-kilpailuissa Hafjellissa 2015 Kopp saavutti kultaa superalppiyhdistetyssä ja pronssia supersuurpujottelussa. Alppihiihdon maailmancupissa Kopp kilpaili ensimmäisen kerran Söldenin suurpujottelussa lokakuussa 2013. Ensimmäiset maailmancupin pisteensä hän saavutti Kühtain pujottelussa joulukuussa 2014 sijoituttuaan 26:nneksi. Kymmenen parhaan joukkoon hän sijoittui ensimmäisen kerran oltuaan viides Soldeun alppiyhdistetyssä helmikuussa 2016. == Lähteet == == Aiheesta muualla == *Rahel Koppin kotisivut Luokka:Sveitsiläiset alppihiihtäjät Luokka:Elävät henkilöt Luokka:Vuonna 1994 syntyneet
Stan Brakhage

James Stanley ”Stan” Brakhage [ˈbrækədʒ] (14. tammikuuta 1933 – 9. maaliskuuta 2003) oli yhdysvaltalainen elokuvaohjaaja. Häntä pidetään yhtenä 1900-luvun tärkeimmistä kokeellisten elokuvien tekijöistä. Viisi vuosikymmentä kestäneen uransa aikana Brakhage tuotti suuren ja monipuolisen kokoelman lyhytelokuvia, joissa hän tutki erilaisia lähestymistapoja ja tekniikoita, kuten ei- narratiivisuutta, käsivarakuvausta, filmille maalaamista, nopeita leikkauksia, filmin naarmuttamista ja päällekkäisvalotusta. Brakhagea kiinnostivat mytologia, musiikki, runous ja visuaaliset ilmiöt ja hän pyrki näyttämään yksityiskohdissa piileviä yleisiä ilmiöitä. Hänen teostensa teemoja olivat syntymä, kuolema, seksuaalisuus ja viattomuus.Senses of Cinema: Stan Brakhage Brakhage aloitti uransa 1950-luvulla, mutta vasta 1960-luvulla hän alkoi saavuttaa enemmän suosiota avantgarde-elokuvapiireissä. Myöhemmin oman ohjaajauransa juonut Jonas Mekas kehui kriitikkona vuolaasti Brakhagen työtä. Yksi Brakhagen avainteoksista on viidessä osassa vuosina 1961–1964 julkaistu, mutta usein yhtenä kokonaisuutena esitettävä Dog Star Man.Kononen, Arto: Stan Brakhage: Dog Star Man, Syyskuun 2015 leffaillat, Elokuvakerho Montaasi 1.9.2015, viitattu 29.9.2015. Brakhage vieraili Iisalmen Kamera -tapahtumassa heinäkuussa 1991. Jim Sheridanin muotokuva Brakhagesta (Brakhage, Sphinx Productions, Kanada, 1998) esitettiin Yle Teemalla heinäkuussa 2005.Ateljee: Brakhage , Yle Teema 22.7.2005, viitattu 29.9.2015. == Lähteet == == Kirjallisuutta == *Field, Simon; Brakhage, Stan (1979): Stan Brakhage : an american independent film-maker. London : The Arts Council of Great Britain. ISBN 0-7287-0218-5. *Elder, Bruce (1998): The Films of Stan Brakhage in the American tradition of Ezra Pound, Gertrude Stein and Charles Olson. Wilfrid Laurier University Press 1998. Luokka:Elokuvateoreetikot Luokka:Yhdysvaltalaiset elokuvaohjaajat Luokka:Vuonna 1933 syntyneet Luokka:Vuonna 2003 kuolleet
O-Jodoksibentsoehappo

o-Jodoksibentsoehappo eli 2-jodoksibentsoehappo tai IBX (C7H5IO4) on hypervalenttisiin jodiyhdisteisiin kuuluva orgaaninen yhdiste. Yhdistettä ja sen johdannaisia voidaan käyttää orgaanisen kemian synteeseissä mietona ja selektiivisenä hapettimena. ==Ominaisuudet== o-Jodoksibentsoehappo on huoneenlämpötilassa valkoista kiteistä ainetta. Yhdiste on käytännöllisesti katsoen liukenematon veteen ja useisiin orgaanisiin liuottimiin lukuun ottamatta dimetyylisulfoksidia. Yhdiste hajoaa räjähdyksenomaisesti kuumennettaessa sulamispisteeseensä. o-Jodoksibentsoehappo voi räjähtää myös iskun vaikutuksesta, mutta tämä voi johtua myös valmistuksessa jääneistä epäpuhtauksista. Aineen räjähdysherkkyyttä voidaan vähentää lisäämällä stabilisaattoreiksi bentsoehappoa ja isoftaalihappoa. ==Valmistus ja käyttö== o-Jodoksibentsoehappoa valmistettiin ensimmäisen kerran vuonna 1893 hapettamalla o-jodibentsoehappoa kaliumbromaatin avulla rikkihapon läsnä ollessa. Sittemmin hapettimena on käytetty muun muassa klooria ja kaliumpermanganaattia. Näiden reagenssien ongelmana on, että muodostuvan tuotteen joukkoon jää lähtöaineita ja muita epäpuhtauksia, jotka lisäävät o-jodoksibentsoehapon räjähdysherkkyyttä. Tämän vuoksi aineen valmistamiseen käytetään nykyisin hapettimena kaliumperoksimonosulfaattia. o-Jodoksibentsoehapon käytettävyyttä hapettimena orgaanisissa synteeseissä vaikeuttaa sen huonoliukoisuus useisiin orgaanisiin liuottimiin ja vasta vuonna 1994 havaittiin sen liukenevan dimetyylisulfoksidiin riittävän suuria määriä. Yhdiste hapettaa primääriset alkoholit aldehydeiksi eikä karboksyylihappoja muodostu ja sekundääriset alkoholit hapettuvat ketoneiksi. Aine on selektiivinen eikä hapeta useita muita mahdollisesti hapettuvia ryhmiä. o-Jodoksibentsoehappo on hyödyllinen reagenssi valmistettaessa α,β-tyydyttymättömiä aldehydejä ja ketoneja aldehydeistä tai ketoneista. Yhdistettä voidaan käyttää myös hapettamaan sulfideja sulfoksideiksi. Lisäksi yhdiste hapettaa naftaleenijohdannaiset orto-kinoneiksi ja yhdistettä voidaan käyttää myös viisiatomisen heterosyklisen renkaan muodostamiseen N-aryyliamideista, karbamaateista, tiokarbamaateista ja ureajohdannaisista. o-Jodoksibentsoehaposta voidaan valmistaa myös polymeereihin sidottuja johdannaisia, jotka on helppo erottaa reaktioseoksesta reaktion jälkeen ja käyttämällä sekundäärisenä hapettimena kaliummonoperoksisulfaattia tarvitaan o-jodoksibentsoehappoa vain katalyyttisiä määriä. Yhdiste reagoi etikkahappoanhydridin kanssa muodostaen Dess–Martin-perjodinaania. Ainetta voidaan käyttää myös valokuvauskemikaalina ja eräiden lääkeaineiden ja anhydridien pitoisuuden määrittämiseen fotometrisellä titrauksella. : ==Lähteet== Luokka:Orgaaniset yhdisteet
Vahdon Tuisku

Vahdon Tuisku on nykyisin Ruskoon kuuluvan entisen Vahdon kunnan alueella toimiva urheilun yleisseura. Seura perustettiin vuonna 1913. Vahdon Tuisku on ollut koko historiansa ajan yleisseura, vaikkakin hiihdolla on ollut merkittävä rooli seurassa. Seuran tunnetuin urheilija lieneekin viestissä MM- pronssia vuonna 1997 voittanut hiihtäjä Satu Salonen.Vahdon Tuiskun historiaa == Lähteet == == Aiheesta muualla == * Seuran kotisivut Luokka:Vahto Luokka:Suomalaiset urheilun yleisseurat
Sanxion

Sanxion on suomalaisen Stavros Fasoulasin suunnittelema sivultapäin kuvattu shoot ’em up -videopeli, jonka Thalamus Ltd julkaisi Commodore 64:lle vuonna 1986. Sanxion oli tärkeä avaus suomalaiselle pelialalle, sillä Jukka Tapanimäen ohella se innosti muitakin harrastelijakoodaajia pelien kehittämiseen. ==Pelaaminen== Sanxion on sivultapäin kuvattu shoot 'em up -avaruusräiskintäpeli, jossa pelaaja ohjaa avaruusalusta vasemmalta oikealle vierivällä ruudulla samalla ampuen vastaantulevia vihollisaluksia. Peliruutu on jaettu kahteen osaan siten, että pelitilanne näkyy ylälaidassa yläpuolelta kuvattuna ja alalaidassa sivulta kuvattuna. Peliä ohjataan pääasiassa alanäkymästä, sillä ylänäkymä on hyödyllinen lähinnä karttana näyttäen pelitilannetta pidemälle kuin alanäkymä.Kuorikoski s. 27 Ajalleen tyypillisesti peli on hyvin haastava ja sen läpäiseminen vaatii pelitilanteiden systemaattista opettelua. ==Kehitys== Fasoulas oli hankkiutunut vuonna 1986 brittiläiselle Thalamukselle töihin peliohjelmoijaksi Lontoon PCW-messuilla. Thalamus julkaisi jo saman vuoden marraskuussa Sanxionin, joka oli samalla ensimmäinen kansainvälisille markkinoille suunnattu suomalaispeli. Kuorikoski s. 13 Rob Hubbardin SID-tekniikalla luoma alkumusiikki soi taustalla, kun Commodore 64 lataa peliä kasetilta. Hubbard sai inspiraation kappaleeseen Jean Michel Jarren Zoolookista. == Vastaanotto == Peli sai hyvän vastaanoton, sillä se nousi Britannian myyntitilastojen kärkeen. Maan laajalevikkisimmän pelilehden Zzap!64:n lukijat äänestivät sen yhdeksi vuoden parhaimmista toimintapeleistä. Suomalainen alan lehdistö innostui menestyksestä, ja muun muassa Niko Nirvi kutsui Fasoulasia ”tietokonepelien Paavo Nurmeksi”. Sanxionin suosioon saattoi vaikuttaa myös pelissä käytetty musiikki, jonka oli säveltänyt aikansa tunnetuin videopelimuusikko Rob Hubbard.Saarikoski, s. 266 Pelin musiikki palkittiin vuonna 1986 kultaisella joystick -palkinnolla. MikroBitin arviossa Niko Nirvi kehui Sanxionin grafiikoita: "jopa Uridium jää hopealle, eikä syynä ole kansallistunteen sumentamat silmät." Nirvi piti pelattavuutta mainiona, mutta kutsui juonta keinotekoiseksi. ==Game Boy Advance -käännös== Thalamus Interactive suunnitteli julkaisevansa pelistä käännöksen Game Boy Advancelle vuonna 2001. Käännöksessä olisi ollut päivitetty grafiikka ja uusia ominaisuuksia, kuten kaksinpeli ja loppuvastukset. Prototyyppi kehitettiin, mutta peli todettiin taloudelliseksi riskiksi ja se peruutettiin."Games that weren't", Retrogamer, Nro 18, s.71 ==Lähteet== * * ===Viitteet=== ==Aiheesta muualla== * *Zzap!64 1986 review Luokka:Vuoden 1986 videopelit Luokka:Suomessa kehitetyt videopelit Luokka:Commodore 64 -pelit Luokka:Shoot 'em up -pelit Luokka:ZX Spectrum -pelit
II (The Common Linnetsin albumi)

II on The Common Linnetsin toinen albumi. Se julkaistiin 25. syyskuuta 2015. Samana päivänä julkaistiin myös Deluxe-versio, jolla on kuusi kappaletta enemmän. == Kappaleet == Lähde: ===Deluxe-versio=== Lähde: == Listasijoitukset == Lähde: Lista (2015) Paras sijoitus Alankomaiden albumilista (MegaCharts) 1 Belgian albumilista (Ultratop Flanderi) 40 Itävallan albumilista (Ö3 Austria) 32 Saksan albumilista (Media Control) 18 == Lähteet == Luokka:Alankomaalaiset popalbumit Luokka:Vuoden 2015 albumit
AO Platanias

Athlitikos Omilos Platanias () on jalkapalloseura Plataniásin kunnasta. Seura pelaa Kreikan toiseksi korkeimmalla sarjatasolla, jonne se putosi keväällä 2018 Kreikan Superliigasta. == Lähteet == Luokka:Kreikkalaiset jalkapalloseurat Luokka:Vuonna 1931 perustetut urheiluseurat